stanford-oval/wikipedia huggingface dataset:
רסיסים של אור
רקע על רושאר

העלילה מתרחשת ביבשת רושאר, בעולם שבו מתחוללות דרך קבע סופות אדירות הנודעות בשם סערות אימים, עולם עם צמחייה הצומחת מתוך סלעים, ובעלי חיים שפועלים לפי חוקיות לא ידועה.

כלכלה - הסופות הן אלו שטוענות את אבני-החן, אשר כלכלת רושאר מבוססת עליהן. באמצעות אבני-חן אלו, פיתחו בני האדם טכנולוגיות שונות, ויש להן קשר לא ידוע לחרב ושריון הרסיס. לאחר שהסופה טוענת אותן, האבנים זוהרות לתקופה של כחודש. נהוג במהלך סופה להשאיר אבנים מחוץ לבית, כדי שאלו יטענו מחדש באור של הסופה.

דת - הדת העיקרית ביבשת היא הדת הוורינית שלה יש אדיקויות שונות.

מיתולוגיה - בעבר התחוללו ביבשת סדרת חורבנות שלפי האגדה כמעט והשמידו את החיים על פני היבשת. כיוון שהסיפורים לא נשמרו היטב, הם מעורבבים עם דיווחים על מגוון יצורים אגדיים שחיו בימים עברו. חלק משמעותי מהאגדות מתייחס לאבות הריק - האויב שהביא על בני האדם את החורבן וההרס כל כמה מאות שנים, ואבירי האור - מסדר אגדי שהגן על בני האדם, ונטש אותם אחרי החורבן האחרון. האופי הלא ברור של האגדות והסיפורים, הפך את אבירי האור לדמויות שנויות במחלוקת - מצד אחד הן מוערכות כחזקות מאוד ושליחות של האל; ומצד שני הם נחשבים לבוגדים שנטשו את בני האדם ואת האלים.

מעמדות - מדינת אלת'קאר שבה מתרחשת העלילה העיקרית, היא מדינה בעלת חברה מעמדית, המתחלקת לאצילים בהירי העיניים, ולשאר העם כהי העיניים.
חלק גדול מהסדרה מתמקדת באנשי אלת'קאר וג'אה קבד. שתי האומות האלה מחלקות את האנשים למעמדות המבוססים בעיקר על צבע עיניהם- כהי העיניים (עם צבע עיניים כהה כגון חום, ירוק כהה, אפור פחם) משויכים למעמד הנאהן, ויהיו בעיקר איכרים (ואפילו עבדים). ובהירי העיניים (עם צבע עיניים בהיר כגון כחול, צהוב, ירוק, וכו') משויכים למעמד הדאהן, ויהיו בעיקר אצילים, ובדרך כלל משכילים יותר. לנאהן ולדאהן יש עשר דרגות בתוכם. בעלי מעמד הנאהן נעים בין עבדים בנאהן העשירי, ועד לאזרחים מלאים בעלי זכות לנסוע ממקום למקום בנאהן השני.
במערכת הדאהן, בהירי העיניים שבדאהן העשירי נחשבים רק למעט יותר טובים מכהי העיניים, ואיש או אישה כהי עיניים עשויים אפילו להתחתן עם משפחה בהירת עיניים מהדאהן העשירי. הדאהן הראשון מורכב מהמלך ומשפחתו. וכל אדם מעל הדאהן הרביעי הוא לורד בהיר/בעלים של שטחים, רכוש, משרתים, אחוזות, וכו'.

מנהגים - בתרבות האלת'קארית גברים מיועדים ללחימה בעיקר, ואינם מתעסקים כלל בלמידה עד כדי כך שאינם יודעים קרוא וכתוב, נשים הן המלומדות וקצינים רבים מחזיקים לבלריות הקוראות וכותבות עבורם. קריאה וכתיבה בידי גבר נחשבים לפחיתות מעמד, למעט במקרים של אנשי דת, שליחים ומלומדים.
עלילה

קאלאדין - מפתח את כוחותיו האוריים עם עזרת חבריו מגשר ארבע, על ידי ניסוי וטעייה שהם עורכים יחדיו בתחתית הנקיקים, בד בבד עם העמקת הקשר בינו לבין סְפְּרֶנית הכבוד סיל. תוך כדי אימוניו, המצביא שבגד בו והפך אותו לעבד, הלורד הבהיר אמראם, מגיע למישורים המנופצים והופך לשותפו הקרוב של דאלינאר. עובדה זו מחזקת את חוסר האמון של קאלאדין בדאלינאר, ונוטעת בו ספקות לגבי מידת ההגינות של דאלינאר בפרט ובהירי עיניים בכלל. כאשר סזת' בן בן וואלאנו, המתנקש שרצח בעבר את מלך אלת'קאר, חוזר לפעילות ומנסה להתנקש בחייו של דאלינאר, מצליח קאלאדין למנוע זאת באמצעות כוחותיו.

אשונאי - הלוחמת נושאת הרסיס מקרב הפרשנדים, זו שניסתה ליצור קשר עם דאלינאר בקרב במגדל בסוף הספר הראשון, מנסה למצוא את דאלינאר, שכבר לא פוקד את זירת הקרב כבעבר עם מעברו לזירה הפוליטית. היא שולחת אליו שליח עם בקשה לשיחה, במטרה לעצור את המלחמות הבלתי פוסקות שפוגעות בעם שלה ללא סוף נראה לעין. לפני המפגש עם האלת'יים, מגלה אחותה של אשונאי צורה חדשה שהפרשנדים יכולים ליישם - צורת הסערה. מסתבר שהפרשנדים ידעו בעבר ללבוש צורות שונות של גוף, אשר היו מותאמות לצרכים שלהם. אולם רוב הצורות נעלמו, והפרשנדים נותרו רק עם הידע על חמש צורות: הקרב; העובד; בן הזוג; הפועל; הטיפשות. צורת הטיפשות, היא זו של הפרשמנים. צורה בה אין רצון עצמאי חזק, וכל הכישורים המנטליים עובדים לאט יותר. אשונאי מתנדבת לנסות את צורת הסערה, והצורה החדשה דוחפת אותה להיות יותר אגרסיבית ולוחמנית. כך מגיעה אשונאי לפגישה עם דאלינאר ובנו אדולין, ובהיותה במצבה החדש, היא מפוצצת את השיחות, מה שמחזק את החלטתו של דאלינאר לצאת למאבק אחרון ומקיף מול הפרשנדים בכוח הגדול ביותר שניתן יהיה לגייס. אשונאי מנצלת הערכות זו של האלת'יים, כדי לשכנע את בני עמה שכולם יעברו לצורה הסערה ויסייעו לה לשחרר את כוחות הסערה על האלת'יים להשמידם אחת ולתמיד.

שאלאן - ממשיכה במחקר תחת הדרכתה של ג'סנה ולומדת שהפרשנדים הם אבות הריק. ג'סנה מנסה להגיע למישורים המנופצים במהירות על מנת לחלוק את הידע שצברה, אך נרצחת על ידי מתנקשים למול עיניה של שאלאן, אשר מצליחה להינצל ברגע האחרון מניסיון ההתנקשות. לאחר קשיים ומהמורות בדרך, שאלאן מצליחה להגיע למישורים המנופצים, עדיין במעמד ארוסתו של אדולין קולין - הסדר שג'סנה ארגנה לאחר תום אירועי הספר הראשון, על מנת לקנות לשאלאן ומשפחתה זמן להסדיר את ענייניהם הכספיים מול נושיהם, תחת ההנחה שהנושים לא יעזו לפגוע במשפחה כששאלאן מאורסת ליורש של דאלינאר קולין, האדם השני הכי חזק באלת'קאר. אולם, בשל מותה של ג'סנה, שאלאן מוצאת את עצמה נאלצת לתמרן ולפעול בצורה מחושבת פוליטית, על מנת להצליח ולשמר את מעמד האירוסין, תוך כדי יצירת ההזדמנות הנכונה לשתף את דאלינאר ונאבאני, אמה של ג'סנה, בממצאים של ג'סנה ולרתום אותם כך שיסייעו לשאלאן להמשיך את המחקר. בקרב הסופי ששמתרחש בין כוחותיו של דאלינר לאלו של הפרשנדים, שאלאן נאלצת לגלות את כוחותיה האוריים בפומבי, והיא משתפת פעולה עם דאלינאר במציאת הכניסה לעיר האבודה אורית'ירו, וכך מסייעת לו להציל את כוחותיו לפני הגיעה של סופה קשה שהפרשנדים מזמנים.
דמויות

הפרקים העיקריים בספר מסופרים מנקודת המבט של כמה דמויות עיקריות, בזמן שקטעי המעבר מסופרים מנקודות מבטן של דמויות שונות (חלקן חוזרות ומופיעות, וחלקן לא).
דמויות > דמויות ראשיות

סזת' בן בן ולאנו - המתנקש משינובאר. הוא מתייחס לעצמו כ"חסר האמת" שחייב לשרת את אלו שנושאים את אבן השבועה שלו. הוא נושא חרב כבוד שנותנת לו את הכוח להשתמש בכוחות של מסדר אבירי האור "שועטי הרוחות". הוא שונא את העובדה שמכריחים אותו לרצוח, ובוכה לאחר שהמעשה הושלם.
שאלאן דאבאר - בהירת עיניים מדרגה נמוכה ממדינת ג'אה-קבד. המשפחה שלה מצויה בזמנים קשים לאחר מותו של אביה. היא התלמידה של ג'סנה. שאלאן היא אורגת אור. היא יכולה, בעזרת מבט אחד, לזכור וליצור מחדש סצנה שהיא ראתה עם צבעי פחם ונייר, ומסוגלת לבצע "הטלת נשמה" (שלפי המקובל אפשרית רק על ידי שימוש במכשיר, פבריאל, הנקרא "מטיל נשמה"), ללא מטיל נשמה. היא נוסעת למישורים המנופצים כדי ללמוד יותר על "אבות הריק". היא הופכת רשמית לארוסתו של אדולין קולין, אחרי שג'סנה ארגנה את האירוסין עוד לפני ששאלאן יצאה למישורים המנופצים. יש לשאלאן ספרן בשם "תבנית" שמלווה אותה.
קאלאדין "מבורך הסער" - לוחם כהה עיניים מאלת'קאר שמשרת בתור הקפטן של משמרו האישי של דאלינאר, ולפיכך הוא גם האחראי הישיר לאבטחתו של המלך, אלהוקאר, אחיינו של דאלינאר. בעברו, קאלאדין היה השוליה של אביו, ויועד ללמוד רפואה, אולם בנסיבות אחרות הצטרף לצבאו של הלורד הנעלה אמראם. קאלאדין הוא "שועט רוחות"; הוא יכול להשתמש באור הסערה כדי להיות חזק יותר ומהיר יותר מאדם רגיל. הוא בחברתה של ספרנית כבוד בשם 'סיל'.
אדולין קולין - בנו הבכור של דאלינאר, לוחם גדול ומפקדו של צבא דאלינאר בשטח, והמיועד לרשת אותו. נושא רסיס.
רינארין קולין - בנו השני של דאלינאר, שגדל בצילם של אביו ואחיו. אף על פי שאין לו את הכישרון הטבעי שלהם ללחימה, רינארין מנסה להתאמן ולהילחם כדי לזכות בהערכתם.
נאבאני קולין - אלמנתו של המלך המנוח גאבילר, אימו של המלך הנוכחי אלהוקאר, ומושא אהבת נעוריו של דאלינאר.
ונלי - אחותה של אשונאי מבני העם הפרשנדים.
דמויות > נקודות מבט בקטעי המעברים

ג'סנה קולין - בתה של נבאבני, מלומדת מפורסמת וכופרת בדת הוורינית. עסוקה בעיקר במחקר.
אשונאי - לוחמת מקרב הפרשנדים, אחותה של ונלי ונושאת רסיס, ניסתה להגיע להסכם שלום עם דאלינר.
אים - יצרן נעליים באירי. כבול לספרן ללא שם. בעברו היה קבצן, וכעת הוא נותן נעליים לילדים העניים שחיים ברחוב. נהרג בידי אביר אור ממסדר שוברי השחקים.
ריש
זאהל - רב אומן בחרב, אחראי על אימונם של אדולין ורינארין.
טאלאן - ידוע בעיקר בשמו 'טאלנאלת', אחד מהמבשרים שנבחרו בידי האלים עצמם. נשלח כדי להכין את האנושות לחורבן.
ליפט - גנבת מאיי רשי שעובדת באזימיר שבממלכת אזיר. יש לה יכולות אוריות של מסדר "מרקדי הקצה".
להן
טארבנג'יאן - המלך של קרבראנת', למרות שהוא נחשב רפה שכל ותמהוני, למעשה הוא יצר בפרץ גאונות שניתן לו על ידי שומרת הלילה את "הדיאגרמה", סדרה של אירועים, תוצאות ואפשרויות שחייבים לקרות, כדי לנווט את העולם והפוליטיקה שלו להתכונן למאבק בחורבן האחרון. כחלק מתבנית זו הוא יוזם את רציחתם של מלכים ואישים שונים ברחבי העולם האלת'י על ידי שימוש בסזת' בן בן ואלאנו.
שנינות - ידוע גם בשם 'הויד', הוא מעין ליצן  החצר של המלך אלהוקאר במישורים המנופצים. שתפקידו הוא להעליב אצילים בהירי עיניים בשם המלך. למעשה הוא דמות מסתורית ועתיקה שמופיעה ברוב ספרי עולם הקוסמייר.
הערות שוליים

↑  Hardcover Fiction, הניו יורק טיימס, 23 במרץ 2014
↑  Hardcover Fiction, הניו יורק טיימס, 20 באפריל 2014
↑  Andrew Liptak,‏ Here's The Winners Of The 2015 David Gemmell Awards מתוך אתר gizmodo.com,‏ 9 באוגוסט 2015
↑  The Title for Brandon Sanderson’s Second Stormlight Archive Book Has Been Revealed מתוך אתר הוצאת TOR ה-28 בפברואר 2013
↑  Our spoiler-free Words of Radiance review מתוך אתר המעריצים הרשמי של ברנדון סנדרסון www.17thshard.com, ה-25 בפברואר 2014
↑  Interior Art from Words of Radiance מתוך אתר הוצאת TOR ה-26 בפברואר 2014
| --- | --- |
בקרת זהויות :  MusicBrainz work: e3ef764a-5cd4-444b-a10a-c11e80a72499
פורמולה 1 עונת 1982

| --- | --- |

 סוג תחרות:  מרוץ מכוניות
 תאריך התחלה:  23 בינואר 1982
 תאריך סיום:  25 בספטמבר 1982
 מספר עונה:  33
 מספר מרוצים בעונה:  16
 זוכה באליפות הנהגים:  קקה רוזברג
 נקודות הנהג הזוכה:  44
 זוכה באליפות היצרנים:  פרארי
 נקודות היצרן הזוכה:  74
 
 → פורמולה 1 עונת 1981 פורמולה 1 עונת 1983 ← 
 
עונת 1982 הייתה העונה השלושים ושלוש של אליפות הפורמולה 1, שאורגנה על ידי הפדרציה הבינלאומית לרכב (FIA). 11 נהגים שונים משבע קבוצות השיגו ניצחון במהלך העונה. אף נהג לא ניצח יותר משני מרוצים. קקה רוזברג מקבוצת ויליאמס זכה באליפות הנהגים, אף על פי שניצח רק מרוץ אחד במהלך העונה, אך הראה יציבות לאורך העונה והקדים בחמש נקודות את דידייה פירוני וג'ון וטסון. קבוצת פרארי זכתה באליפות היצרנים.
גרנד פרי דרום אפריקה, מרוץ פתיחת העונה, כמעט ולא התקיים עקב שביתה של הנהגים שהייתה חלק מהמאבק המתמשך בין הפדרציה לספורט (FISA) ואיגוד הנהגים (FOCA). המאבק הוביל גם להחרמה חלקית של גרנד פרי סן מרינו.
במהלך העונה מצאו את מותם שני נהגים: ז'יל וילנב, שנהרג במקצה האימון לקראת גרנד פרי בלגיה, וריקארדו פלאטי שנהרג בפתיחת גרנד פרי קנדה. דידייה פירוני, שהתחרה על התואר, נפגע קשה במקצה הדירוג לקראת גרנד פרי גרמניה. פציעה, שבסופו של דבר, הביאה לסיום הקריירה שלו כנהג מרוצים.
המרוצים בעונה

|  | מרוץ | מסלול | תאריך | פול פוזישן | הקפה מהירה | מנצח | יצרן |  |
| --- | --- | --- | --- | --- | --- | --- | --- | --- |

| 1 | דרום אפריקה (1928–1994) גרנד פרי דרום אפריקה | קילאמי | 23 בינואר | צרפת רנה ארנו | צרפת אלן פרוסט | צרפת אלן פרוסט | צרפת רנו |  |
| 2 | ברזיל גרנד פרי ברזיל | אינטרלאגוס | 21 במרץ | צרפת אלן פרוסט | צרפת אלן פרוסט | צרפת אלן פרוסט | צרפת רנו |  |
| 3 | ארצות הברית גרנד פרי מערב ארצות הברית | לונג ביץ' | 4 באפריל | איטליה אנדרה דה צ'זריס | אוסטריה ניקי לאודה | אוסטריה ניקי לאודה | בריטניה מקלארן-פורד |  |
| 4 | איטליה גרנד פרי סן מרינו | אימולה | 25 באפריל | צרפת רנה ארנו | צרפת דידייה פירוני | צרפת דידייה פירוני | איטליה פרארי |  |
| 5 | בלגיה גרנד פרי בלגיה | זולדר | 9 במאי | צרפת אלן פרוסט | בריטניה ג'ון וטסון | בריטניה ג'ון וטסון | בריטניה מקלארן-פורד |  |
| 6 | מונקו גרנד פרי מונקו | מונקו | 23 במאי | צרפת רנה ארנו | איטליה ריקארדו פטרזה | איטליה ריקארדו פטרזה | בריטניה ברבהאם-פורד |  |
| 7 | ארצות הברית גרנד פרי דטרויט | דטרויט | 6 ביוני | צרפת אלן פרוסט | צרפת אלן פרוסט | בריטניה ג'ון וטסון | בריטניה מקלארן-פורד |  |
| 8 | קנדה גרנד פרי קנדה | ז'יל וילנב | 13 ביוני | צרפת דידייה פירוני | צרפת דידייה פירוני | ברזיל נלסון פיקה | בריטניה ברבהאם-ב.מ.וו |  |
| 9 | הולנד גרנד פרי הולנד | זנדוורט | 3 ביולי | צרפת רנה ארנו | בריטניה דרק וורויק | צרפת דידייה פירוני | איטליה פרארי |  |
| 10 | בריטניה גרנד פרי בריטניה | ברנדס האץ' | 18 ביולי | פינלנד קקה רוזברג | בריטניה בריאן הנטון | אוסטריה ניקי לאודה | בריטניה מקלארן-פורד |  |
| 11 | צרפת גרנד פרי צרפת | פול ריקארד | 25 ביולי | צרפת רנה ארנו | איטליה ריקארדו פטרזה | צרפת רנה ארנו | צרפת רנו |  |
| 12 | גרמניה גרנד פרי גרמניה | הוקנהיימרינג | 8 באוגוסט | צרפת דידייה פירוני | ברזיל נלסון פיקה | צרפת פטריק תאמבי | איטליה פרארי |  |
| 13 | אוסטריה גרנד פרי אוסטריה | אוסטרייכרינג | 15 באוגוסט | ברזיל נלסון פיקה | ברזיל נלסון פיקה | איטליה אליו דה אנג'ליס | בריטניה לוטוס-פורד |  |
| 14 | צרפת גרנד פרי שווייץ | דיז'ון-פרנואה | 29 באוגוסט | צרפת אלן פרוסט | צרפת אלן פרוסט | פינלנד קקה רוזברג | בריטניה ויליאמס-פורד |  |
| 15 | איטליה גרנד פרי איטליה | מונזה | 12 בספטמבר | ארצות הברית מריו אנדרטי | צרפת רנה ארנו | צרפת רנה ארנו | צרפת רנו |  |
| 16 | ארצות הברית גרנד פרי סיזר פאלאס | סיזר פאלאס | 25 בספטמבר | צרפת אלן פרוסט | איטליה מישל אלבורטו | איטליה מישל אלבורטו | בריטניה טירל-פורד |  |
מקור:
דירוג האליפות > שיטת הניקוד

הנקודות בכל מרוץ הוענקו לנהגים שסיימו באחד מששת המקומות הראשונים. בחישוב נקודות האליפות הובאו תוצאות כל המרוצים בעונה.
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| מיקום | 1 | 2 | 3 | 4 | 5 | 6 |
| נקודות | 9 | 6 | 4 | 3 | 2 | 1 |
הערות שוליים

1 2  "1982 Race Results". formula1.com. Formula One World Championship Limited. אורכב מ-המקור ב-16 במרץ 2018. נבדק ב-16 במרץ 2018. {{cite web}}:  (עזרה)
↑  "1982 Driver Standings". formula1.com. Formula One World Championship Limited. אורכב מ-המקור ב-16 במרץ 2018. נבדק ב-16 במרץ 2018. {{cite web}}:  (עזרה)
↑  "1982 Constructor Standings". www.formula1.com. Formula One World Championship Limited. אורכב מ-המקור ב-21 בפברואר 2018. נבדק ב-9 בדצמבר 2016. {{cite web}}:  (עזרה)
| 0 | 1 | 2 |
| --- | --- | --- |
| הקודם: נלסון פיקה | פורמולה 1 - אלוף העולם לנהגים 1982  קקה רוזברג | הבא: נלסון פיקה |
| 0 | 1 | 2 |
| --- | --- | --- |
| הקודם: ויליאמס | אלופת העולם ליצרנים 1982  פרארי | הבא: פרארי |
| --- | --- |
בקרת זהויות :  GND: 2073088-3  VIAF: 151942722   WorldCat (עם VIAF): 151942722
1927 בקולנוע

| 0 | 1 | 2 | 3 |
| --- | --- | --- | --- |
|  |  | 1927  בקולנוע |  |
< · 1925 · 1926 — 1927 — 1928 · 1929 · >
כל ערכי השנים בקולנוע במאה ה-20 · כל ערכי השנים בקולנוע במאה ה-21 · פורטל הקולנוע
בערך זה מצוינים אירועים בולטים שהתרחשו במהלך שנת 1927 ונוגעים לעולם הקולנוע.
סרטים שוברי קופות

| מקום | שם | הכנסות |
| --- | --- | --- |
| 1. | זמר הג'אז | $7,630,000 |
| 2. | כנפיים | $3,600,000 |
| 3. | Blake of Scotland Yard | $3,500,000 |
| 4. | Love | $1,677,000 |
| 5. | Tell it to the Marines | $1,658,000 |
| 6. | מטרופוליס | $1,236,166 |
| 7. | ג'סי ג'יימס | $1,200,000 |
| 8. | Mr. Wu | $1,068,000 |
| 9. | My Best Girl | $1,027,757 |
| 10. | London After Midnight | $1,004,000 |
פרסי האוסקר

הסרט הטוב ביותר: "כנפיים"
הסרט הטוב ביותר: "זריחה"
השחקן הטוב ביותר: אמיל יאנינגס על הסרטים "דרך כל בשר" ו"הפקודה האחרונה"
השחקנית הטובה ביותר: ג'נט גיינור על הסרטים "זריחה" ו"הרקיע השביעי".
הבמאי הטוב ביותר: פרנק בורזייגי על הסרט "הרקיע השביעי"
נולדו

17 בינואר – ארת'ה קיט, שחקנית וזמרת אמריקאית (נפטרה 2008)
7 בפברואר – ז'ולייט גרקו, זמרת ושחקנית צרפתייה
20 בפברואר – סידני פואטייה, שחקן אמריקאי
1 במרץ – הארי בלפונטה, שחקן וזמר אמריקאי
8 ביוני – ג'רי סטילר, שחקן וקומיקאי אמריקאי
23 ביוני – בוב פוסי, שחקן, רקדן, כוריאוגרף ובמאי אמריקאי (נפטר ב-1987)
27 ביוני – ג'פרי פאלמר, שחקן בריטי
4 ביולי – ג'ינה לולובריג'ידה, שחקנית איטלקייה
6 ביולי – ג'נט לי, שחקן אמריקאית (נפטרה ב-2004)
9 באוגוסט – רוברט שו, שחקן בריטי (נפטר ב-1978)
16 בספטמבר – פיטר פאלק, שחקן אמריקאי (נפטר ב-2011)
19 בספטמבר – רוזמרי האריס, שחקנית אנגלייה
19 בספטמבר – ויליאם היקי, שחקן אמריקאי (נפטר ב-1997)
14 באוקטובר – רוג'ר מור, שחקן אנגלי (נפטר ב-2017)
18 באוקטובר – ג'ורג' סי. סקוט, שחקן קולנוע ותיאטרון אמריקאי (נפטר ב-1999)
31 באוקטובר – לי גרנט, שחקנית אמריקאית
14 בנובמבר –מקלין סטיבנסון, שחקן אמריקאי (נפטר ב-1996)
20 בנובמבר – אסטל פרסונס, שחקנית אמריקאית
נפטרו

5 בספטמבר – מרקוס לב, מחלוצי תעשיית הקולנוע האמריקאית (נולד ב-1879)
5 באוקטובר – סם וורנר, מפיק יהודי-אמריקאי ממקימי אולפני האחים וורנר
ראו גם

1926 בקולנוע
1927
1928 בקולנוע
שנים בקולנוע
סרט קולנוע
מומבאי

.
| --- | --- |
פוטומונטז' של מומבאי
פוטומונטז' של מומבאי
 מדינה:  הודו הודו
 מדינה:   מהאראשטרה
 ראש העיר:  Iqbal Singh Chahal
 שפה רשמית:  מראטהית, הינדית, אנגלית
 תאריך ייסוד:  1507 
 על שם:  Mumba 
 שטח:  603.40 קמ"ר
 גובה:  8 מטרים
 אוכלוסייה:  ‏
  ‑ בעיר:  15,414,288 (2018)
  ‑ במטרופולין:  18,414,288 (2011)
  ‑ צפיפות:  22,937 נפש לקמ"ר (2011)
 קואורדינטות:  18°58′N 72°49′E﻿ / ﻿18.96°N 72.82°E﻿ / 18.96; 72.82
 אזור זמן:  UTC +5:30
 http://www.mcgm.gov.in
  מפת מיקום  מפה מפורטת   (למפת מהאראשטרה מוגדלת) מומבאי(למפת מהאראשטרה רגילה) מומבאי(למפת הודו רגילה) ניו דלהי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודימומבאי(למפת הודו מוגדלת) ניו דלהי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודימומבאי   (למפת מומבאי מוגדלת) מומבאי(למפת מומבאי רגילה) מומבאי tabBackground:;tabBorder:#aaa;defaultTab:0;
 
בניין העירייה
מוּמְבַּאִי (בהינדי: मुम्बई, במראטהית: मुंबई, באנגלית: Mumbai – שמה הרשמי עד לשינויו ב-1995 היה בּוֹמְבֶּיי, באנגלית: Bombay, בהינדי: बम्बई, במראטהית: बॉम्बे), היא העיר הגדולה ביותר בהודו, המרכז המוניציפלי השני בהודו ואחת מחמש הערים הגדולות בעולם. נכון לשנת 2011 מונה אוכלוסיית העיר עצמה 12,478,447 תושבים, ואוכלוסיית המטרופולין כולה מונה 18,414,288, בצפיפות של כ-23 אלף נפש לקילומטר רבוע. מומבאי מהווה את בירתה הכלכלית של הודו, בהיותה מוקד של תעשייה, פעילות פיננסית ומסחר, ומקום משכנן של הנהלות של חברות ענק רבות. נוסף על כך, מומבאי היא מרכז של תעשיית הבידור ובפרט הקולנוע בהודו. העיר משמשת כבירת מדינת מאהאראשטרה.
מומבאי ממוקמת במקורה על מספר איים שחוברו יחדיו סמוך לחוף המערבי של הודו, ומחוברת ליבשה באמצעות גשרים.
מומבאי ובומביי

השם מומבאי בשפת המקום מראטהי, מקורו בשמה של האלה האם ההינדית מומבה (Mumbā) דווי(אנ').
השם בומביי (Bombay) נגזר מ"בּוֹם בַּאִיָה" (Bom bahia, בפורטוגזית: מפרץ טוב) שניתן על ידי הפורטוגלים. בומביי היה התאמה של השם הפורטוגזי לאנגלית, שנתנו הבריטים לאחר קבלת העיר מן הפורטוגזים. בעליית המפלגה המראטהית לאומנית שיוו סנה לשלטון ב-1995, הודיעה המפלגה על שינוי שם העיר, ואימוץ שמה של האלה המקומית, מאחר שהשם בומביי הגיע מהעבר הקולוניאליסטי שנכפה עליה. לדעת המפלגה, השם מומבאי מבטא את המסורת ההודית, מהתקופה שקדמה לכיבושים בידי האימפריות הבריטיות והפורטוגליות שפגעו במורשת המקומית.
היסטוריה

מומבאי ההיסטורית בנויה על ארכיפלג של שבעה איים. עד המאה ה-16 היו שבעת האיים של מומבאי (אנ') מאוכלסים על ידי דייגים ועברו מיד ליד. במקום שלטו לפי סדר כרונולוגי - שליטים מקומיים, שליטים מוסלמים והפורטוגלים.
כאשר נישאה הנסיכה קתרינה מפורטוגל למלך הבריטי צ'ארלס השני היא העניקה לו את המקום כחלק מהנדוניה. צ'ארלס השני מסר את המקום לחברת הודו המזרחית הבריטית שניצלה את המעגן הטבעי ובנתה בו, בשנות ה-20 של המאה ה-18, נמל מסחרי. הנמל הביא לפיתוח מסחרי ולהתפתחות אורבנית והפך לשער הכניסה להודו ולמרכז יבוא הסחורות ויצוא חמרי הגלם של חברת הודו המזרחית.
ההתפתחות המסחרית הביאה לצורך בשטחי מסחר, מגורים ואחסון, ולצורך בתחבורה נוחה ולכן מולאו התעלות הטבעיות שהפרידו בין שבעת האיים עליהם שוכנת היום העיר והאיים הנפרדים הפכו לשטח אורבני רצוף.
העיר הייתה מרכז נשיאות מומביי, מחוז בהודו הבריטית שכלל את מרבית חוף המערבי של הודו.
בשנת 1885 ייסד אלן אוקטביאן יום הבריטי את הקונגרס הלאומי ההודי בבומביי, שסימן את תחילת המאבק על השתתפות הודית בשלטון הבריטי בהודו, שהוביל עשרות שנים לאחר מכן לעצמאות הודו.
לאחר עצמאות הודו הפכה בומביי לבירת מדינת בומביי. לאחר חלוקת מדינת בומביי ב-1960 למדינות גוג'ראט ומהראשטרה, הייתה בובמביי לבירת מהראשטרה.
גאוגרפיה

העיר מומבאי שוכנת בשפך נהר אולהאס, על חופה המערבי של תת-היבשת ההודית, באזור החוף המכונה קונקאן. העיר ממוקמת על האי סלסט, שאותו היא חולקת עם מחוז טיין. חלק ניכר מן העיר שוכן אך במעט מעל פני הים, עם גובה ממוצע הנע בין 10 ל-15 מטר מעל פני הים. צפונה של העיר הוא שטח גבעות והנקודה הגבוהה ביותר בעיר גובהה 450 מטר מעל פני הים. שטחה הכולל של העיר הוא 603 קמ"ר.
מקור אספקת המים העירונית הוא ממאגר סכר באטסה וכן שישה אגמים הנמצאים בפארק הלאומי בוריבילי, בתחומי המטרופולין. הפארק הוא מוצאם של שלושה נהרות קטנים, דהיסאר, פוינסאר ואוהיווארה. לאורך רצועת החוף של העיר מומבאי ערוצים ומפרצונים רבים. החוף המזרחי של האי סלסט מכוסה בביצות מנגרובים ובו אוכלוסיית בעלי חיים וצמחייה מגוונת. החוף המערבי הוא חולי וסלעי ברובו.
אדמת רוב השטח העירוני היא חולית. סלע היסוד של האזור הוא סלע בזלתי שחור מעידן הקרטיקון ואאוקן. העיר מומבאי יושבת על אזור סייסמי פעיל כיוון ששלושה קווי שבר עוברים בקרבתה. העיר מוגדרת כאזור III מבחינה סייסמית ומשמעות הדבר כי רעידת אדמה בעוצמה של עד 6.5 בסולם ריכטר צפויה באזור.
מזג אוויר

מומבאי שוכנת באזור טרופי סמוך לים הערבי ומזג האוויר בעיר מתחלק לשתי עונות שנה עיקריות: עונה לחה ועונה יבשה. העונה הלחה, בין החודשים מרץ עד אוקטובר, מאופיינת בלחות גבוהה וטמפרטורות מעל 30 מעלות צלזיוס. בין חודש יוני לספטמבר יורדים בעיר גשמי מונסון המספקים את עיקר כמות המשקעים השנתית, המגיעה לכ-2,200 מילימטר בשנה. שיא המשקעים השנתיים שנמדד בעיר היה 3,452 מ"מ בשנת 1954. כמות המשקעים היומית הגבוהה ביותר נרשמה ב-26 ביולי 2005, אז ירדו בעיר 944 מ"מ גשם. העונה היבשה, בין חודש נובמבר לפברואר, מאופיינת ברמות לחות בינוניות וטמפרטורות חמימות עד קרירות. רוחות צפוניות קרות גורמות לירידה בטמפרטורות בחודשים ינואר ופברואר. טווח הטמפרטורות השנתי בעיר הוא בין C°‏ 38 ל-C°‏ 11. טמפרטורת השיא שנרשמה בעיר היא C°‏ 43.3, והטמפרטורה הנמוכה ביותר הייתה C°‏ 7.4.
כלכלה

מומבאי היא העיר הגדולה בהודו. היא משמשת כמרכז כלכלי של המדינה. בעיר מועסקים כ-10% מכלל פועלי התעשייה במדינה, 40% מכלל הכנסות המדינה ממס הכנסה באות מן העיר, 60% מכלל הכנסות המדינה ממכסים מקורן במומבאי, 20% מכלל הכנסות המדינה מבלו מקורן בעיר, 40% מכלל סחר החוץ של המדינה מתנהל מן העיר מומבאי.
ההכנסה הממוצעת לנפש במומבאי היא 48,954 רופיות, כמעט פי שלושה מן הממוצע הלאומי. רבים מתאגידי הענק ההודים, בה ארבע חברות הנמנות עם 500 החברות הגדולות בעולם, קבעו את מטה החברה בעיר מומבאי. מעמדה של מומבאי, כבירתה הכלכלית של הודו, משכה אליה אף סניפי בנקים זרים רבים.
עד לשנות ה-80 של המאה ה-20 הייתה כלכלת מומבאי מבוססת בעיקר על תעשיית הטקסטיל והנמל הנמצאים בה, אולם מאז התפתחה כלכלת העיר והתגוונה לתחומים רבים אחרים, כולל מפעלים הנדסיים, ליטוש יהלומים, תעשיית הבריאות וטכנולוגיית המידע. במומבאי נמצא אף מרכז המחקר הגרעיני באבהא ורבות מן התעשיות המתמחות של הודו. זאת הודות למאגר אדיר של כוח אדם מיומן. בזכות אלה העיר אף משכה אליה תעשיות טכנולוגיה עילית, תעשיית חלל, אופטיקה, מחקר רפואי ואלקטרוניקה. כן פועלות בעיר מספנות ותעשיית אנרגיה בת-קימא.
עובדים במגזר הציבורי, בין במשרדי הממשלה המרכזית, או הממשל המקומי, מרכיבים חלק משמעותי מכוח האדם של העיר. בעיר מאגר גדול של כוח אדם בלתי מיומן, או מיומן באופן חלקי, העובד בעבודת כפיים. הנמל ותעשיית הספנות אף הם מעסיקים בולטים בעיר. באזור דאראבני, שבמרכז מומבאי, קיימת תעשיית מיחזור מתפתחת, העוסקת בעיבוד פסולת משאר אזורי העיר. על פי הערכות בעיר פועלים כ-15,000 מפעלים זעירים, השוכנים בחדר בודד.
תעשיית התקשורת במומבאי מהווה אף היא מעסיק בולט. רוב תחנות הטלוויזיה של הודו ורשתות התקשורת של המדינה, וכן בתי ההוצאה לאור הבולטים בהודו, פועלים ממטות הנמצאים בעיר. מרכז תעשיית הסרטים ההודית הפופולרית, בוליווד, האחראית להפקת המספר הגדול ביותר של סרטים בעולם, נמצאת בעיר.
מאז שנת 1991 ידעה מומבאי צמיחה כלכלית מהירה, כמו גם שאר הודו. מעמד הביניים במומבאי אחראי יותר מכל לצמיחה מהירה זו, ככוח הצרכני הגדול ביותר בעיר. מומבאי דורגה בין עשרת מרכזי המסחר הגדולים בעולם. על פי המגזין פורבס, מומבאי דורגה במקום השביעי בעולם בין הערים בהן מספר המיליארדרים הגבוה ביותר. נכון לשנת 2008, בעיר מתגוררים 20 מיליארדרים.
בשנת 2010 החל בניית אינדיה טאואר שתוכנן להגיע לגובה של 718 מ'. הפרויקט בוטל בשנת 2016.
דמוגרפיה

מומבאי היא העיר המאוכלסת ביותר בהודו והשנייה בגודלה בעולם. לפי מפקד האוכלוסין של 2011, האוכלוסייה של מומבאי הייתה 12,479,608, ובמטרופולין כולה כ-18.5 מיליון. צפיפות האוכלוסייה היא כ-23 אלף נפש לקמ"ר. יחס המינים הוא 838 (נקבות לכל 1,000 זכרים) בעיר גופא, 857 בפרברים, ו-848 במומבאי רבתי, כל המספרים נמוכים מהממוצע הארצי של 914 נשים לכל 1,000 גברים. יחס המינים, הוא בגלל אחוז גדול של גברים הבאים לעבוד בעיר וגרים במנותק ממשפחתם.
השפה הרשמית של העיר היא מראטהי, והיא אשר מדוברת ומובנת על ידי רוב התושבים. הינדי, מובנת ומדוברת אף היא על ידי התושבים. השפה האנגלית משמשת בעיר לעסקים וללימוד בבתי הספר ובאוניברסיטאות.
החלוקה הדתית בעיר היא 67% הינדואים, 19% מוסלמים, 5% בודהיסטים 4% נוצרים 4% ג'יינים ו-0.6% סיקים. פרט להם יש עוד כחצי אחוז של זורואסטרים (פרסים), יהודים (כ-5,000) ואתאיסטים. גיוון תרבותי זה נוצר בעקבות התיישבות אנשים מכל רחבי הודו בעיר, ובשל האפשרויות העסקיות הרבות הקיימות בה ומושכות מהגרים רבים.